Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraelist saab oluline strateegilise taristu värav Euroopa ja India vahel.
Mossadi juht ähvardas ajatolla režiimi
seoses terroritegevusega.
Aatomienergiaagentuuri juht õhutab rahvusvahelist üldsust
muutma Iraani tuumaprogrammi prioriteetsust.
Iisraelist saab oluline strateegilise taristu värav,
mis ühendab mandri-Euroopa Indiaga.
USA, EL ja India juhitud megaprojekt
ühendab mandri-Euroopa Vahemere kaudu Iisraeliga,
edasi läbi Araabia lahe ida suunas kuni Indiani välja.
Taristudefitsiidi kõrvaldamisel madala ja keskmise sissetulekuga riikides,
peame maksimeerima oma investeeringute mõju.
Nii teatasin mõne kuu eest, et USA töötab partneritega,
investeerimaks majanduskoridoridesse.
See tähendab, et keskendume regionaalsetele taristuprojektidele,
saavutame tulemusi mitmes riigis ja mitmes sektoris.
See on lihtsalt ajalooline.
Sellest saab seni otseseim ühendus India, Araabia lahe ja Euroopa vahel
ning raudteeühendus,
mis muudab India ja Euroopa vahelise kaubavahetuse 40 protsenti kiiremaks
elektrijuhtme ja puhta vesiniku torujuhtmega,
et edendada puhta energia kaubandust
Aasia, Lähis-Ida ja Euroopa vahel.
New Delhis toimunud G20 tipp- kohtumisel avalikustatud projekt
võeti Jeruusalemmas soojalt vastu -
peaminister Benjamin Netanyahu kuulutas,
et see muudab sisuliselt meie regiooni palge.
Tahaksin tänada USA presidenti Bidenit ja tema valitsust
jõupingutuste eest, mis viisid tänase ajaloolise teateni.
USA kontakteerus meiega mitu kuud tagasi
selle ajaloolise võimaluse realiseerimise osas.
Sellest peale on peetud pakilisi diplomaatilisi kontakte,
et saavutada tänane murrang. Visioon muudab meie regiooni palge
ja võimaldab unistuse ellu viia.
Algatus hõlmab raudteede ehitamist, vesiniku torujuhtme rajamist,
mis on tulevikuenergia, fiiberoptiliste sidekaablite paigaldamist,
elektrikaablite paigaldamist ja muud infrastruktuuri.
Peaminister Netanyahu rõhutas ka Iisraeli panust
majanduskoridori elluviimisse.
Mossadi juht David Barnea esines Herzliyas Reichmani ülikoolis
iga-aastasel ülemaailmsel terrorismi- vastase võitluse tippkohtumisel,
kus ta pühendas oma 25-minutilise sõnavõtu sellele,
et tekitada ärevust Iraanist lähtuvate ohtude ilmselge tõusutrendi suhtes.
Need ohud, rõhutas direktor Barnea, on tingitud viiest tegurist,
mis on ajatolla režiimi ulja käitumise üle võlli ajanud.
Peame mõistma, et Iraani ülepaisutatud enesekindlust
on viimasel ajal veelgi suurendanud järgmised viis tegurit,
mis üha hoogustavad tema üha intensiivsemaid terroripürgimusi.
Esimene tegur, mis toidab Iraani ülepaisutatud ego,
tuleneb sõjalisest abist, mida ta on andnud Venemaale
UAV-de müügi kaudu, mida Vene armee kasutab sõjas Ukraina vastu.
Lisaks paljastas Mossadi juht, et Iraan püüdis müüa Venemaale
ka lühi- ja keskmaa relvastust. Need katsed aga nurjati edukalt.
Muidugi teeb see suhe tõsist muret Iisraelile,
kes on ettevaatlik Venemaa vastava toetuse suhtes Iraanile.
Iraani ülepaisutatud ego teine tegur
on seotud tema regionaalsete kokkulepetega,
eriti Hiina vahendusel saavutatud suhete normaliseerimisega
Saudi Araabiaga. Neid lepinguid peab Mossad aga ajutiseks.
Kolmas tegur on seotud Iraani rahva vägivaldse ja jõhkra mahasurumisega
islamivabariigi poolt, nimelt nn hidžaabi-protestidega,
mis viisid peaaegu ajatolla režiimi kukutamiseni.
Neljas tegur on seotud Teherani võimega
eksportida üha suuremaid koguseid naftat, eriti Hiinasse,
mis parandab Iraani maksebilanssi.
Ja viies tegur, mis paisutab Iraani enesekindlust,
on tema edu ennekuulmatus pantvangidiplomaatias,
mis täidab režiimi kassat miljarditega ja vabastab Iraani terroriste.
Iraani enesekindluse kasvuga suurenevad ka tema pürgimused
korraldada terroritegevust kogu maailmas.
See põhineb tema veendumusel, et hind, mida ta peab maksma,
on kontrollitav. Tuleb tunnistada tõde, et Iraani terror jätkub,
kuna režiim peab seda endiselt väärt vahendiks oma lõppsihi,
režiimi tugevdamise ning võimu ja kontrolli omandamisel.
Ta jätkab seda, kuni teda ei sunnita selle eest maksma.
Direktor Barnea jätkas, et üksnes viimase aasta jooksul
on Mossad koos Iisraeli ja välismaiste partneritega
nurjanud 27 terrorirünnakut Tansaanias, Türgis, Gruusias,
Kreekas, Saksamaal, Küprosel ja teistes maailma riikides.
Vaid eelmisel aastal oleme teinud koostööd oma partneritega
Iisraeli kaitsekogukonnas ja partneritega kogu maailmas,
et peatada 27 Iraani terroritiimi, kes püüdsid korraldada rünnakuid
iisraellaste või juutide vastu kogu maailmas.
Sealhulgas Euroopas, Aafrikas, Kagu-Aasias ja Lõuna-Ameerikas.
Nende tiimide salaplaane korraldas, kavandas ja juhtis Iraan.
Kahjuks näeme maailmas olulist kasvu
rünnakukatsetes juutide ja iisraellaste vastu.
Vastuseks Iraani visadele püüdlustele
rünnata kogu maailmas iisraellasi ja juute,
hoiatas Mossadi luurejuht otseselt Iraani juhtkonda.
Iraani režiimil ei ole enam ruumi eitamiseks ega karistamatuseks.
Mu sõnum on otsene, selge ja otsustav:
Teie, kes otsustasite saata terroritiimid, võite olla kindlad,
et jõuame teieni ja kõik näevad õigluse jalule seadmist.
Seda on tõestatud minevikus ja meil pole muud valikut -
tulevikus tõstame selle uuele tasemele.
See on riiklikult toetatud terror. Lubage mul olla selge.
Riigi ülemjuht andis poliitilise direktiivi
Raha tuleb riigikassast ning plaanid ja teostus
tuleb julgeoleku- ja luureorganite poolt.
Lisaks üleskutsetele rahvusvahelisele kogukonnale
mitte anda järele Teherani pantvangidiplomaatiale,
mis näib režiimi jultunud praktikale hoogu juurde andvat,
käsitles Barnea oma esinemises ka Iraani tuumaprogrammi arengut
ajal, mil Rahvusvahelise Aatomienergiaagentuuri (IAEA)
juhatajate nõukogu peab Viinis oma kvartaalset kohtumist.
Tänavu pole Iraan taas täitnud IAEA nõudmisi
seoses oma tuumaprogrammi järelevalvega.
Iraani valed ja petmine jätkuvad
ning Iraan pole veel vastanud küsimustele paikade kohta,
kus leiti deklareerimata tuumamaterjali.
Eeldan, et on selge, miks pole antud vastuseid neile lihtsaile küsimustele.
Ainus viis, kuidas Iraan saab vastata on valetamine.
Need on aga tõenditega ümber lükatud.
Rõhutades Jeruusalemma seisukohta, mille järgi Iisrael ei aktsepteeri,
et Iraan kõrgel tasemel uraani rikastab,
hoiatas Mossadi direktor ka dialoogi eest USA ja Iraani vahel
kuna see on vastuolus Teherani teadaolevate püüdlustega.
Iraani teadaolevad tuumarelvapüüdlused
ja varasemad katsed neid ellu viia nõuavad,
et rahvusvaheline üldsus oleks kõrges valvsuses
ja näitaks vankumatut otsustavust nende ambitsioonide nurjamiseks.
Viinis mainis IAEA peadirektor Rafael Grossi
Bideni valitsuse ja ajatolla režiimi kõnelusi
seoses Iraani tuumaprogrammiga.
Teame, et käib mingi kahepoolne protsess.
USA on meid sellest teavitanud. Aga mis puudutab selle tuumaaspekti,
pole meile teada, mida arutatakse või milles lepitakse kokku.
Teame, et see on väga sarnane dialoog,
ja meil pole midagi selle vastu.
Vastupidi. Kõik, mis võib aidata... tuua selgust ja koostööd, on hea.
Aga mis puudutab minu tööd, siis see on, mis meil olemas on.
Ja see on nähtav aruannetes,
mis koosnevad erinevatest teemavaldkondadest:
Need, mis on seotud JCPOAga,
millises seisundis me seda ka ei soovi kujutada,
ja need, mis on seotud nn lahendamata küsimustega,
mille osas pole kahjuks palju edusamme tehtud.
Grossi rõhutas lisaks, et agentuur ei saa öelda,
et tuumaprogramm on täielikult rahumeelne
ja kutsus rahvusvahelist üldsust üles muutma prioriteete,
Iraani tuumaprogrammiga tegelemiseks.
Olen teadlik, et rahvusvahelises päevakorras
on palju pakilisi küsimusi.
Kuid arvan, et on oluline jätkata
agentuuri toetamist tema töös.
Agentuuri mõju ja võime teha oma tööd
põhineb üksnes toetusel,
mida ta saab oma mandaadi täitmiseks.
Jätkame aruannete esitamist
ja räägime jätkuvalt, mis toimub,
kuid ütleksin, et huvi on vähenenud millegi suhtes,
mis peaks jätkuvalt olema
teatud määral esmatähtis.
Aitäh, et vaatasite TV7 Iisraeli Uudiseid!
Paluge jätkuvalt rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri